

 LĒMUMS

Ādažos, Ādažu novadā

2025. gada 24. aprīlī **Nr. 172**

**Par izmaiņām Centrālās pārvaldes Administratīvās nodaļas un Attīstības un projektu nodaļas struktūrās**

Ņemot vērā darbinieku sastāva izmaiņas Administratīvajā nodaļā un Attīstības un projektu nodaļā no š.g. februāra, kā arī, lai ievērotu vienlīdzības principu starp vienas nodaļas darbiniekiem, kuriem ir vienādi amata pienākumi un atbildība, nepieciešams veikt grozījumus darbinieku mēnešalgās, nosakot vienlīdzīgu atlīdzību.

Administratīvajā nodaļā amatu “vecākais referents (VPVKAC)” pārsaukt par amatu “vecākais lietvedis (VPVKAC)”, jo samazinās amata atbildības joma.

Attīstības un projektu nodaļā amatiem “tehniskais projektu vadītājs” izlīdzināt amata pienākumus, atbildību un amatalgu.

Minētās izmaiņas neradīs ietekmi uz pašvaldības 2025. gada budžetu.

Pamatojotiesuz Pašvaldību likuma 10. panta pirmās daļas 14.punktu, Darba likuma 7.pantu, Valsts un pašvaldību institūciju amatpersonu un darbinieku atlīdzības likuma 2. panta pirmās daļas 14. punktu, 5. panta pirmās daļas 2., 4., 7., 8., 10. punktu un 7. panta ceturto daļu, Ministru kabineta 2022. gada 26. aprīļa noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, pašvaldības Amatu klasificēšanas darba grupas 26.03.2025. atzinumu, kā arī Finanšu komitejas 16.04.2025. atzinumu, Ādažu novada pašvaldības dome

**NOLEMJ:**

1. Apstiprināt un veikt izmaiņas amata nosaukumā, precizēt algu grupu, mēnešalgu un amata aprakstu, t.sk. izlīdzinot amata vērtību ar citiem līdzīgiem amatiem (pielikums):
	1. Administratīvajā nodaļā amatam “vecākais lietvedis (VPVKAC)”;
	2. Attīstības un projektu nodaļā amatam “tehniskais projektu vadītājs”.
2. Ar 2025 gada 1. aprīli veikt grozījumus Ādažu novada pašvaldības domes 27.12.2024. lēmuma Nr. 515 „Par pašvaldības amatpersonu un darbinieku mēnešalgām 2025. gadā” 2. pielikuma sadaļā “Administratīvā nodaļa” (pielikumā).
3. Ar 2025 gada 1. aprīli veikt grozījumus Ādažu novada pašvaldības domes 27.12.2024. lēmuma Nr. 515 „Par pašvaldības amatpersonu un darbinieku mēnešalgām 2025. gadā” 2. pielikuma sadaļā “Attīstības un projektu nodaļa” (pielikumā).
4. Pašvaldības Centrālās pārvaldes Grāmatvedības nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU